ECF ยอดขาย “เฟอร์นิเจอร์” เพิ่ม หนุนกำไรปี 64 โต 23% ทะลุ 50 ลบ. เคาะปันผล 0.0157 บ.
ECF รับรายได้ขาย "เฟอร์นิเจอร์" เพิ่มขึ้น หนุนกำไรปี 64 โต 23% ทะลุ 50 ลบ. จากปีก่อนกำไร 41.16 ลบ. เคาะปันผล 0.0157 บ. ขึ้น XD วันที่ 11 มี.ค.65 และกำหนดจ่าย 20 พ.ค.นี้
ECF รับรายได้ขาย "เฟอร์นิเจอร์" เพิ่มขึ้น หนุนกำไรปี 64 โต 23% ทะลุ 50 ลบ. จากปีก่อนกำไร 41.16 ลบ. เคาะปันผล 0.0157 บ. ขึ้น XD วันที่ 11 มี.ค.65 และกำหนดจ่าย 20 พ.ค.นี้
25 ก.พ. 2565

บริษัท อีสต์โคสท์เฟอร์นิเทค จำกัด (มหาชน) หรือ ECF รายงานผลการดำเนินงานงวดปี 2564 มีกำไรสุทธิ ดังนี้

โดยในปี 64 บริษัทฯมีรายได้จากการประกอบธุรกิจของบริษัทฯ และรายได้ของบริษัทย่อยเท่ากับ 1,549.41 ล้านบาท เพิ่มขึ้นร้อยละ 11.91 จากปีก่อน และมีรายได้รวมเท่ากับ 1,600.80 ล้านบาท เพิ่มขึ้นร้อยละ 13.08 จากปีก่อน ภายใต้สถานการณ์การแพร่ระบาดของโรคติดเชื้อไวรัสโคโรนา 2019 (COVID-19)
ทั้งนี้บริษัทฯ ยังสามารถรักษาการเติบโตของยอดขายได้ ซึ่งสาเหตุที่สำคัญเกิดจากรายได้จากการจำหน่ายผลิตภัณฑ์เฟอร์นิเจอร์ทั้งภายในประเทศและต่างประเทศเติบโตคิดเป็นร้อยละ 16.37 จากปีก่อน และร้อยละ 9.27 จากปีก่อน ตามลำดับ โดยปัจจุบันบริษัทฯ มีสัดส่วนการจำหน่ายภายในประเทศและส่งออก คิดเป็นร้อยละ 61 และร้อยละ 39 ตามลำดับ ซึ่งเมื่อสถานการณ์ด้านเศรษฐกิจเริ่มกลับมาฟื้นตัว จะเห็นได้ว่ายอดขายภายในประเทศในรอบปีที่ผ่านมาเติบโตสูงกว่ายอดส่งออก
ขณะเดียวกันบริษัทฯ สามารถจำหน่ายสินค้าไปยังกลุ่มประเทศอินเดีย และสหรัฐอเมริกาได้เพิ่มขึ้นอย่างมีนัยสำคัญในรอบปีที่ผ่านมาด้วยเช่นกัน
ด้านรายการส่วนแบ่งกำไรจากเงินลงทุนในบริษัทร่วมเกิดจาก บริษัท กรีน เอิร์ธ พาวเวอร์ (ไทยแลนด์) จำกัด (GEP) ซึ่งเป็นผู้เข้าลงทุนในธุรกิจโรงไฟฟ้าพลังงานแสงอาทิตย์ขนาด 220 เมกะวัตต์ ณ เมืองมินบู ประเทศเมียนมาร์ โดยบริษัท อีซีเอฟ พาวเวอร์ จำกัด (ECF-P) ในฐานะบริษัทย่อยของบริษัทฯ เข้าลงทุนใน GEP คิดเป็นสัดส่วนร้อย ละ 20 ปัจจุบันมีรายได้เชิงพาณิชย์สำาหรับโครงการเฟสที่ 1 ขนาด 50 เมกะวัตต์ ปัจจุบันทาง GEP อยู่ระหว่างการ ก่อสร้างเฟสที่ 2 และจะเร่งดำเนินการก่อสร้างสำหรับเฟสที่เหลือให้ครบทั้ง 4 เฟสโดยเร็วต่อไป
พร้อมกันนี้ บริษัทเตรียมปันผลจากงวดดำเนินงานวันที่ 01 ม.ค. 64 ถึงวันที่ 31 ธ.ค. 64 เป็นเงินสด 0.0157 บาทต่อหุ้น กำหนดวันที่ไม่ได้รับสิทธิปันผล (XD) 11 มี.ค.65 และกำหนดจ่าย 20 พ.ค.65